དགེ་རྒན་གྱི་གནས་བབ་དང་ཐོབ་ཆ་མཐོ་རུ་གཏོང་རྒྱུའི་ཐད་དགེ་རྒན་གྱི་ཡོང་འབབ་བགོ་འགྲེམས་ཀྱི་སྐུལ་ལྕག་ལམ་སྲོལ་འཐུས་སྒོ་ཚང་དུ་བཏང་སྟེ།དགེ་རྒན་གྱི་ལས་འབོར་དང་ལས་རྗེས་ནུས་ལྡན་ངང་མངོན་པར་བྱས་ནས།ལས་མང་ཐོབ་མང་དང་འབྲས་བཟང་ཐོབ་བཟང་ཡོང་བར་བྱེད་དགོས།ལས་རྗེས་གླ་ཆའི་བགོ་འགྲེམས་འཛིན་བདག་དང་དམིགས་བསལ་སློབ་གསོའི་དགེ་རྒན་ལ་གཟིགས་སྐྱོང་བྱས་ནས་ས་གནས་དེ་གའི་སློབ་གྲྭ་འབྲིང་ཆུང་དགེ་རྒན་གྱི་ཆ་སྙོམས་ལས་རྗེས་གླ་ཆའི་ཆུ་ཚད་ཀྱི་ལས་མི་དམའ་བའི་སྒོ་ནས་དམིགས་བསལ་སློབ་གསོའི་དགེ་རྒན་གྱི་ལས་རྗེས་གླ་ཆའི་ཆུ་ཚད་མཐོ་རུ་གཏོང་དགོས།དམིགས་བསལ་རིམ་པའི་དགེ་རྒན་གྱི་ཐོབ་ཆ་མཐོ་རུ་བཏང་སྟེ་མི་རེར་ཟླ་རེར་སྒོར་ཡི་ཚད་གཞིར་གཞིགས་ནས་ཁ་གསབ་སྤྲོད་དགོས་པ་མ་ཟད།ལས་རྗེས་གླ་ཆ་ཞིབ་བཤེར་གཏན་འབེབས་བྱེད་སྐབས་ལོགས་སུ་དབྱེ་དགོས་པ་བཅས་བཏོན་ཡོད།